Ek was al, ja. Dit was ’n voorreg om vir besonderse vriendinne dié rol by hul spesiale dae te kon vul. Dit is werklik ’n groot dag en die bruid het al die ondersteuning op die dag nodig wat sy moontlik kan kry en bowenal dit saam met haar hartsmense te kan geniet.
’n Mens se troudag is die dag wat jy op jou veiligste is. Almal vir wie jy lief is, is daar saam met jou. Dié dag gaan oor die viering van ’n spesiale bevestiging. Dit moet mens nooit vergeet nie.
Herinner haar oor waaroor die dag eintlik gaan. Dit gaan oor haar en haar man se liefde vir mekaar. ’n Nuwe avontuur, hoofstuk in hul elkeen se lewe. Die bruid moet dit die hele tyd onthou. Dit verander elke liewe ding wat sy daardie dag doen. Dit laat haar vergeet van die angs. Dit is ’n besonderse ding om aan te dink en te weet.
Ek dink dit hang af van die aard van die verhouding. Elke verhouding is anders en slegs die twee wat in dit is sal dit werklik ken en verstaan. Indien sy voel dit is wat sy wil hê en wil doen, behoort sy dit te doen.
Ek het al baie daaraan gedink en dit hang natuurlik ook af van die man met wie ek eendag trou, maar ’n boetiek-bring-en-braai klink vir my na ’n wen-troue.